पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। दूसरे चंडीगढ़ क्लब स्नूकर चैंपियनशिप में प्रणव जैन ने एकतरफा मुकाबले में मानव धवन को हराकर फाइनल में स्थान बना लिया। चंडीगढ़ क्लब सेक्टर-1 में खेले गए इस मैच में प्रणव ने मानव को कोई मौका न देते हुए पहला गेम 55-29 से जीता।इसके बाद खेले बाकी दोनों गेम में भी मानव कोई खास कारनामा नहीं कर सके और प्रणव ने 57-24, 65-34 से जीत दर्ज कर फाइनल में स्थान बना लिया। इसके अलावा एक अन्य सेमीफाइनल में अमन भसीन ने वैभव आनंद की चुनौती को ध्वस्त कर दिया। पहले गेम में दोनों खिलाडिय़ों के बीच कड़ा मुकाबला हुआ लेकिन अमन ने 79-66 से जीत दर्ज कर ली। दूसरा गेम एकतरफा रहा जिसमें वैभव को 75-56 से हार का सामना करना पड़ा। इसी प्रकार तीसरे गेम में भी वैभव कोई खास कारनामा नहीं कर सके और अमन ने 89-76 से जीत दर्ज कर फाइनल में स्थान सुनिश्चित कर लिया।
बिलियड्र्स में भी अमन खिताब के करीब : दूसरे चंडीगढ़ क्लब बिलियड्र्स चैंपियनशिप में भी अमन ने फाइनल में स्थान बना लिया है। सेमीफाइनल मुकाबले में उन्होंने मानव को 3-1 से मात दी। सेमीफाइनल के पहले गेम में अमन ने 75-44 से जीत दर्ज की तो वहीं अमन ने दूसरा गेम 68-76 से अपने नाम कर स्कोर 1-1 से बराकर कर दिया। इसके बाद अगले दोनों गेम में अमन ने कोई गलती नहीं करते हुए 75-34, 75-27 से जीत दर्ज कर फाइनल में स्थान बना लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn